Úradný vestník L 119 , 07/05/1999 S. 0028 - 0029



Nariadenie Komisie (ES) č. 964/1999 zo 6. mája 1999, ktoré sa týka zatriedenia určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a Spoločnom colnom sadzobníku, naposledy zmenené a doplnené nariadením Komisie (ES) č. 861/1999 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá je prílohou uvedeho nariadenia, je potrebné prijať opatrenia týkajúce sa zatriedenia tovaru, o ktorom pojednáva príloha k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry; tieto pravidlá platia aj na akúkoľvek inú nomenklatúru, ktorá celkom alebo čiastočne z nej vychádza, alebo ktorá k nej dopĺňa akékoľvek ďalšie členenie a ktorá je založená na osobitných ustanoveniach spoločenstva s cieľom uplatňovania tarifných a iných opatrení týkajúcich sa obchodovania s tovarom; keďže v súlade s uvedenými všeobecnými pravidlami, tovar opísaný v stĺpci 1 tabuľky, ktorá je prílohou k doterajšiemu nariadeniu, sa musí zatriediť do príslušných číselných znakov KN uvedených v stĺpci 2 na základe dôvodov uvedených v stĺpci 3; keďže je prijateľné aby sa záväzná tarifná informácia vydaná colným orgánmi členských štátov v súvislosti so zatriedením tovaru v rámci kombinovanej nomenklatúry, ktorá nie je v súlade s ustanoveniami tohto nariadenia, i naďalej uplatňovala držiteľom počas obdobia troch mesiacov podľa ustanovení článku 12 ods. 6 nariadenia Rady (EHS) č. 2913/92 ustanovujúcom Colný kódex spoločenstva [3]; keďže opatrenia stanovené v tomto nariadení sú v súlade so stanoviskom Sekcie pre tarifnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov uvedených v stĺpci 2 tejto tabuľky. Článok 2 Záväzná tarifná informácia vydaná colnými orgánmi členských štátov, ktorá nie je v súlade s ustanoveniami tohto nariadenia, sa môže naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. mája 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 108, 27.4.1999, s. 11. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie Číselné znaky KN | Odôvodnenie | (1) | (2) | (3) | 1.Optoelektronický vysielač, ktorý dokáže premeniť signály rádiovej frekvencie (RF) na optické signály. Prístroj taktiež vysiela tieto optické signály cez systém diaľkových optických káblov pomocou laseru použitím vysokofrekvenčnej technológie. Je umiestnený v prenosnej sieti TV káblového systému | 85175010 | Zatriedenie je určené ustanoveniami všeobecných pravidiel 1 až 6 na interpretáciu kombinovanej nomenklatúry a znením číselných znakov 8517, 851750 a 85175010 (taktiež pozri vysvetlivky harmonizovaného systému k položke 8517, III) | 2.Optoelektronický prijímač, ktorý dokáže premeniť optické signály na signály rádiovej frekvencie (RF) po ich vyslaní pomocou vysokofrekvenčnej technológie cez systém diaľkových optických káblov. Nachádza sa v prenosnej sieti TV káblového systémuPF výstup sa používa pri rôznych diaľkových spojeniach v miestnych oblastiach | 85175010 | Zatriedenie je určené ustanoveniami všeobecných pravidiel 1 až 6 na interpretáciu kombinovanej nomenklatúry a znením číselných znakov 8517, 850750 a 85175010 (taktiež pozri vysvetlivky harmonizovaného systému k položke 8517, III) | --------------------------------------------------